CELEX: 22008D0065
Language: sk
Date: 2008-06-06 00:00:00
Title: Rozhodnutie Spoločného výboru EHP č. 65/2008 zo 6. júna 2008 , ktorým sa mení a dopĺňa príloha IX (Finančné služby) k Dohode o EHP

25.9.2008   
            
            
               SK
            
            
               Úradný vestník Európskej únie
            
            
               L 257/27
            
         
      ROZHODNUTIE SPOLOČNÉHO VÝBORU EHP
   č. 65/2008
   zo 6. júna 2008,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 51/2008 z 25. apríla 2008 (1).
            
         
               (2)
            
            
               Smernica Európskeho parlamentu a Rady 2006/48/ES zo 14. júna 2006 o začatí a vykonávaní činností úverových inštitúcií (prepracované znenie) (2) sa má začleniť do dohody.
            
         
               (3)
            
            
               Smernica Európskeho parlamentu a Rady 2006/49/ES zo 14. júna 2006 o kapitálovej primeranosti investičných spoločností a úverových inštitúcií (prepracované znenie) (3) sa má začleniť do dohody.
            
         
               (4)
            
            
               Smernica 2006/48/ES zrušuje smernicu Európskeho parlamentu a Rady 2000/12/ES (4) začlenenú do dohody, a preto je potrebné ju v rámci dohody zrušiť.
            
         
               (5)
            
            
               Smernica 2006/49/ES zrušuje smernicu Rady 93/6/EHS (5) začlenenú do dohody, a preto je potrebné ju v rámci dohody zrušiť.
            
         
               (6)
            
            
               Smernice 2006/48/ES a 2006/49/ES sú prepracovaným znením zrušených aktov, a preto je potrebné čiastočne zachovať súčasné úpravy EHP týkajúce sa týchto aktov,
            
         ROZHODOL TAKTO:
   Článok 1
   Príloha IX k dohode sa mení a dopĺňa takto:
   
               1.
            
            
               Znenie bodu 14 (smernica Európskeho parlamentu a Rady 2000/12/ES) sa nahrádza takto:
               „32006 L 0048: smernica Európskeho parlamentu a Rady 2006/48/ES zo 14. júna 2006 o začatí a vykonávaní činností úverových inštitúcií (prepracované znenie) (Ú. v. EÚ L 177, 30.6.2006, s. 1).
               Prechodné opatrenia stanovené v prílohách k Aktu o pristúpení zo 16. apríla 2003 týkajúce sa smernice 2000/12/ES sa uplatnia obdobne na Cyprus (kapitola 2 prílohy VII), Maďarsko (bod 2 kapitola 2 prílohy X), Poľsko (bod 2 kapitola 3 prílohy XII) a Slovinsko (bod 4 kapitola 3 prílohy XIII).
               Ustanovenia smernice sa na účely tejto dohody vykladajú s týmito úpravami:
               
                           a)
                        
                        
                           do článku 2 sa dopĺňa tento text:
                           
                                       ‚—
                                    
                                    
                                       na Islande na »Byggingarsjóðir ríkisins«.‘;
                                    
                                 
                     
                           b)
                        
                        
                           článok 10 ods. 2 znie takto:
                           ‚Zmluvná strana sa môže rozhodnúť, že úverové inštitúcie už existujúce k 1. januáru 1994, ktorých vlastné zdroje nedosahujú úroveň počiatočného imania predpísanú v článku 9 ods. 1 a 2, môžu svoju činnosť naďalej vykonávať. V takom prípade ich vlastné zdroje nesmú klesnúť pod úroveň najvyššieho dosiahnutého stavu od 2. mája 1992.‘;
                        
                     
                           c)
                        
                        
                           článok 38 ods. 2 a článok 38 ods. 3 sa neuplatňujú;
                        
                     
                           d)
                        
                        
                           kedykoľvek sa zmluvná strana rozhodne začať rokovania, ako je uvedené v článku 39 smernice, informuje o tom Spoločný výbor EHP. Kedykoľvek je to ich spoločným záujmom, konzultujú zmluvné strany v rámci Spoločného výboru EHP ďalší postup.“
                        
                     
         
               2.
            
            
               Znenie bodu 31 (smernica Rady 93/6/EHS) sa nahrádza takto:
               „32006 L 0049: smernica Európskeho parlamentu a Rady 2006/49/ES zo 14. júna 2006 o kapitálovej primeranosti investičných spoločností a úverových inštitúcií (prepracované znenie) (Ú. v. EÚ L 177, 30.6.2006, s. 201).
               Ustanovenia smernice sa na účely tejto dohody vykladajú s touto úpravou:
               V článku 10 ods. 1 druhom pododseku sa slová ‚po dátume oznámenia uvedeného v smernici 93/6/EHS‘ nahrádzajú slovami ‚po dátume nadobudnutia účinnosti rozhodnutia Spoločného výboru EHP č. 7/94, ktorým sa smernica 93/3/EHS začleňuje do dohody‘.“
            
         Článok 2
   Znenie smerníc 2006/48/ES a 2006/49/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júna 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júna 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 223, 21.8.2008, s. 49.
   
      (2)  Ú. v. EÚ L 177, 30.6.2006, s. 1.
   
      (3)  Ú. v. EÚ L 177, 30.6.2006, s. 201.
   
      (4)  Ú. v. ES L 126, 26.5.2000, s. 1.
   
      (5)  Ú. v. ES L 141, 11.6.1993, s. 1.
   
      (6)  Ústavné požiadavky boli oznámené.